ประกาศนายทะเบียนประจำจังหวัดชัยนาทประกาศนายทะเบียนประจำจังหวัดชัยนาทเรื่องมอบหมายอำนาจหน้าที่ของนายทะเบียนประจำจังหวัดชัยนาทให้ข้าราชการสังกัดสำนักงานขนส่งจังหวัดชัยนาทกระทำการแทนพ.ศ. ๒๕๕๘ ตามที่ได้มีประกาศใช้พระราชบัญญัติการขนส่งทางบก (ฉบับที่ ๑๒) พ.ศ.๒๕๕๗ โดยมีผลใช้บังคับตั้งแต่วันที่ ๒๓ มีนาคม ๒๕๕๘ เป็นต้นไปซึ่งสาระสำคัญของพระราชบัญญัติดังกล่าวประการหนึ่งคือการเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนให้ข้าราชการในสังกัดกรมการขนส่งทางบกกระทำการแทนได้(มาตรา ๖ วรรคสี่) นั้นดังนั้น เพื่อให้การมอบหมายอำนาจหน้าที่ของนายทะเบียนประจำจังหวัดเป็นไปด้วยความเรียบร้อยและเป็นไปในแนวทางเดียวกันอาศัยตามความในมาตรา ๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมให้นายทะเบียนประจำจังหวัดสามารถมอบหมายอำนาจหน้าที่ของตนได้นั้น นายทะเบียนประจำจังหวัดชัยนาทจึงมอบหมายอำนาจหน้าที่ให้ข้าราชการในสังกัดสำนักงานขนส่งจังหวัดชัยนาทกระทำการแทน ดังต่อไปนี้ข้อ ๑ ประกาศนี้เรียกว่าประกาศนายทะเบียนประจำจังหวัดชัยนาท เรื่องการมอบหมายอำนาจหน้าที่ของนายทะเบียนประจำจังหวัดชัยนาทให้ข้าราชการสังกัดสำนักงานขนส่งจังหวัดชัยนาทกระทำการแทน พ.ศ. ๒๕๕๘ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ให้ยกเลิกคำสั่งนายทะเบียนประจำจังหวัดชัยนาทที่ ๑๐๑/๒๕๕๗ เรื่อง มอบอำนาจให้ลงนามกำกับรอยตราประทับลายมือชื่อนายทะเบียนประจำจังหวัดชัยนาทสั่ง ณ วันที่ ๑๕ กันยายน ๒๕๕๗ข้อ ๔ ให้หัวหน้ากลุ่มวิชาการขนส่งเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ ดังนี้(๑) การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบ(ก) การบรรจุรถ(ข) การเปลี่ยนรถ(ค) การถอนรถ(๒) การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบ ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด(๓) การอนุญาตให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบกระทำการ ดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒(๔) การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบใช้รถผิดประเภทเป็นการชั่วคราวตามมาตรา๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒(๕) การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราว หรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(๖) การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง(๗)การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดที่รับผิดชอบผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดที่รับผิดชอบหรือผู้จัดการ และพนักงานของผู้ได้รับใบอนุญาตมาให้ถ้อยคำหรือสั่งให้ยื่นคำชี้แจงแสดงข้อเท็จจริง ตามมาตรา ๔๙ (๓)แห่งพระราชบัญญัติการขนส่งทางบก พ.ศ. ๒๕๒๒ข้อ ๕ ให้นักวิชาการขนส่งในกลุ่มวิชาการขนส่งเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๔ (๑) (ก) (ข)และ(ค), ข้อ ๔ (๒) (ฉ) (ช) (ซ) และ (ฌ)ข้อ ๖ ให้หัวหน้าฝ่ายทะเบียนรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่(๑) การดำเนินการทางทะเบียนรถและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งประราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ) การดำเนินการเกี่ยวกับการขอรับแผ่นป้ายและเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ(๒)การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒(๓)การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์หรือส่วนควบถูกต้องตามที่กำหนดในกฎกระทรวงซึ่งผ่านการตรวจสอบความถูกต้องจากพนักงานตรวจสภาพหรือสถานตรวจสภาพรถที่ได้รับอนุญาตแล้วตามมาตรา ๘๔ วรรคสอง แห่งพระราชบัญญัติการขนส่งทางบก พ.ศ. ๒๕๒๒ข้อ ๗ ให้เจ้าพนักงานขนส่งชำนาญงานในฝ่ายทะเบียนรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๖ (๑) (ข) (ค)(ง) (จ) (ฉ) (ช) และ (ซ)ข้อ ๘ ให้หัวหน้าฝ่ายตรวจสภาพรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๖ (๑) (จ) ข้อ ๖(๒) และข้อ ๖ (๓)ข้อ ๙ ให้หัวหน้าฝ่ายใบอนุญาตขับรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่(๑) การดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาตข้อ ๑๐ ให้เจ้าพนักงานขนส่งชำนาญงานในฝ่ายใบอนุญาตขับรถเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๙ (๑) (ข) และ(ค)ข้อ ๑๑ ให้หัวหน้าสำนักงานขนส่งจังหวัดสาขาเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๖ (๑) (ข) (ค)(ง) (จ) (ฉ) (ช) และ (ซ), ข้อ ๙ (๑) (ก) (ข) (ค) (ง) และ (จ)ข้อ ๑๒ ให้เจ้าพนักงานขนส่งชำนาญงานในสำนักงานขนส่งจังหวัดสาขาเป็นผู้กระทำการแทนในส่วนที่เกี่ยวกับการมอบหมายอำนาจหน้าที่ในข้อ ๖ (๑) (ข) (ค)(ง) (จ) (ฉ) (ช) และ (ซ), ข้อ ๙ (๑) (ข) และ (ค)ประกาศณ วันที่ ๑๗ สิงหาคม พ.ศ. ๒๕๕๘อัจฉราเกษณียบุตร์ขนส่งจังหวัดชัยนาทนายทะเบียนประจำจังหวัดชัยนาทปริยานุช/ผู้จัดทำ๑๖ กันยายน๒๕๕๘ปัญจพร/ผู้ตรวจ๑๖ กันยายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๑๘ ง/หน้า ๕/๑๕ กันยายน ๒๕๕๘